ኣቦይ ስብሓት፡ ኣመሪካ ሉኣላዊት ኢትዮጵያ ከምዘይፈትዉ ርዱእ እዩ። ኣብ ዝዀነ ይኹን ሉኣላዊት ሃገር ከምዘይፈትዉ እውን ፍሉጥ እዩ። ልምዓታዊት ኢትዮጵያ ከምዘይፈትዉ እውን እዉጅ እዩ። ኣመሪካ ነዚ ኣቕርብዎ፤ ነዚ ድማ ኣርሕቕዎ እዮም ዝብሉ። ንሕና ድማ፡ ሉኡላዊት ኢትዮጵያ ከምቲ ትደልይዎ ኣይትኸውንን ዝብል እዩ ነይሩ። በዚ መርገፂና ንኢህወዴግ ምሒር ይፀልእዎ። ካልኣይ ልምዓታዊ መንግስቲ ኣይፈትዉን። ልምዓታዊ መንግስቲ ማለት ኣብ ናይ ዕዳጋ ድኽመት ሓጋዛይ ኢድ ዘእቱ ማለት እዩ። ንሳቶም ድማ ነዚ ናፃ ግደፍዎ፤ ባዕልና ክንኣቱ ኢና ይብሉ። እቲ ገዛ ኽፈትዎ፤ እቲ ንስኹም ዘይትገብርዎ ባዕልና ክንገብሮ ኢና ይብሉ። ፅልኢቶም ንነዊሕ እዋን እዮም ዝገልፁ ነይሮም። ንሶርያ ኪዲ ኢልና ዘይትኸይድ ኢትዮጵያ 'ታይ ኢልናያ። ቻይና ተእቱ፤ እዚ ኣየሕጉሶምን። ብድሕሪኡ ኣብ ማእኸል ኣዲስ ኣበባ ጥራይ መንግስቲ ገልቢጥካ ፈታዊ ኣይተጥርን ኢሎም ስለዝሓሰቡ፡ ነተን ዓርሰን ዝኸኣላ ክልላዊ መንግስታት እውን ምግልባጥ ኢሎም ተላዒሎም። ደሓር እቲ ካብ ኣመሪካ ዝወጣወጥ ዝነበረ ኢድ ኣትዩ። ንሕና ይወጣወጥ ምንባሩ ንፈልጥ ኢና። ካብቲ ዝኣዘዙዎ ብላዕሊ፤ ኢህወዴግ ኣፍርሱ ዝበሉና ስርዓት ፌደራሊዝም እውን ኣፍሪሱ። ሕገ መንግስቲ እውን ኣፍሪሱ። ቢቢሲ ትግርኛ፡ መን?
